ddrg/super_eurlex huggingface dataset:
Virallinen lehti nro C 076 , 11/03/1998 s. 0031



KIRJALLINEN KYSYMYS E-0790/97 komissiolle esittäjä(t): Jean-Yves Le Gallou (NI) (10. maaliskuuta 1997) Aihe: Euroopan unionin toimielinten toimintamäärärahat Voisiko komissio ilmoittaa, paljonko budjettikohdan B7-852 määrärahoista käytettiin yhteensä vuonna 1996: - selvityksistä aiheutuneisiin menoihin - asiantuntijakokouksista aiheutuneisiin menoihin - konferensseista ja kongresseista aiheutuneisiin menoihin - tiedotus- ja julkaisumenoihin? Voisiko komissio lisäksi ilmoittaa, kuinka suuren osan nämä neljä menotyyppiä muodostivat mainitun budjettikohdan kokonaismäärärahoista, sekä kertoa, onko tämä osuus sen mielestä kohtuullinen? Komission jäsenen Erkki Liikasen komission puolesta antama yhteinen täydentävä vastaus kirjallisiin kysymyksiin E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 ja E-0790/97 (19. syyskuuta 1997) Komissio antaa seuraavat tiedot täydennyksenä 5 toukokuuta 1997 ((EYVL C 21, 22.1.1998, s.28. )) antamaansa vastaukseen. Vastauksensa pituuden vuoksi komissio lähettää sen suoraan kunnianarvoisalle jäsenelle ja parlamentin sihteeristölle.
Virallinen lehti nro C 076 , 11/03/1998 s. 0031



KIRJALLINEN KYSYMYS E-0769/97 komissiolle esittäjä(t): Jean-Yves Le Gallou (NI) (10. maaliskuuta 1997) Aihe: Euroopan unionin toimielinten toimintamäärärahat Voisiko komissio ilmoittaa, paljonko budjettikohdan B7-3001 määrärahoista käytettiin yhteensä vuonna 1996: - selvityksistä aiheutuneisiin menoihin - asiantuntijakokouksista aiheutuneisiin menoihin - konferensseista ja kongresseista aiheutuneisiin menoihin - tiedotus- ja julkaisumenoihin? Voisiko komissio lisäksi ilmoittaa, kuinka suuren osan nämä neljä menotyyppiä muodostivat mainitun budjettikohdan kokonaismäärärahoista, sekä kertoa, onko tämä osuus sen mielestä kohtuullinen? Komission jäsenen Erkki Liikasen komission puolesta antama yhteinen täydentävä vastaus kirjallisiin kysymyksiin E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 ja E-0790/97 (19. syyskuuta 1997) Komissio antaa seuraavat tiedot täydennyksenä 5 toukokuuta 1997 ((EYVL C 21, 22.1.1998, s.28. )) antamaansa vastaukseen. Vastauksensa pituuden vuoksi komissio lähettää sen suoraan kunnianarvoisalle jäsenelle ja parlamentin sihteeristölle.
Virallinen lehti nro C 076 , 11/03/1998 s. 0031



KIRJALLINEN KYSYMYS E-1068/97 neuvostolle esittäjä(t): Giulio Fantuzzi (PSE), Fiorella Ghilardotti (PSE) ja Rinaldo Bontempi (PSE) (24. maaliskuuta 1997) Aihe: Alankomaiden vastustus MMA:sta tuotavan riisin sopimuksen muutoksiin Komissio on esittänyt MMA:sta tuotavan riisin sopimusten muuttamiseksi kompromissiratkaisua, jota puheenjohtajamaa Irlanti tukee. Huolimatta 14 muun jäsenmaan yksimielisyydestä tätä ehdotusta ei voida hyväksyä, sillä Alankomaat vastustavat sitä itsepintaisesti. Neuvostolta kysytään 1. Hyväksyykö se tämän tilanteen? 2. Minkälaisia ratkaisuja se aikoo ehdottaa? Vastaus (25. syyskuuta 1997) Komissio teki 16. helmikuuta 1996 ehdotuksen neuvoston päätökseksi merentakaisten maiden ja alueiden assosioinnista Euroopan yhteisöön 25 päivänä heinäkuuta 1991 tehdyn neuvoston päätöksen N:o 91/482/ETY puolivälin tarkistamisesta. Kyseinen ehdotus sisältää merkittäviä muutoksia päätöksessä vahvistettuihin kauppajärjestelyihin, mutta se kattaa myös muita aloja, erityisesti rahoituksen jakamisen merentakaisille maille ja alueille. Puheenjohtajavaltio Irlanti ehdotti kauppajärjestelyjä koskevaa sovitteluratkaisua. Siitä huolimatta, että kyseistä ehdotusta on tarkasteltu neuvostossa (mukaan lukien yleisten asioiden neuvosto) useaan otteeseen, vaadittavaan yksimielisyyteen ei kuitenkaan olla päästy. Puolivälin tarkistamista koskevasta ehdotuksesta riippumatta ja todettuaan tarpeen ryhtyä suojatoimenpiteisiin, joita myös jotkut jäsenvaltiot ovat pyytäneet, komissio antoi asetukset 21/97 ja 764/97, jotka neuvoston asetukset 304/97 ja 1036/97 merentakaisista maista ja merentakaisilta alueilta peräisin olevan riisin tuontia koskevien suojatoimenpiteiden käyttöön ottamisesta ovat korvanneet. Alankomaat, Alankomaiden Antillit ja yksi riisimylly ovat päättäneet pyytää Euroopan yhteisöjen tuomioistuimelta ja ensimmäisen asteen tuomioistuimelta neuvoston asetusten kumoamista ja esitää vaatimuksia välitoimista.
Virallinen lehti nro C 076 , 11/03/1998 s. 0086



KIRJALLINEN KYSYMYS E-2260/97 komissiolle esittäjä(t): Amedeo Amadeo (NI) (2. heinäkuuta 1997) Aihe: Vaaralliset valmisteet Viite: ¨Ehdotus Euroopan parlamentin ja neuvoston direktiiviksi vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä¨ (KOM(96)0347 lopull. - 96/0200 COD) ((EYVL C 283, 26.9.1996, s. 1. )) Ympäristölle aiheutuvat vaarat: Pyydän, että Euroopan komissio huolehtii siitä, että liitteisiin sisällytetään ainoastaan arviointeihin liittyviä teknisiä seikkoja, jotta teknisten näkökohtien mukauttaminen tulevan kehityksen mukaiseksi olisi nopeampaa. Komission jäsenen Martin Bangemannin komission puolesta antama vastaus (4. syyskuuta 1997) Ehdotuksessa vaarallisten valmisteiden luokitusta, pakkaamista ja merkintöjä koskevaksi Euroopan parlamentin ja neuvoston direktiiviksi säädetään 5, 6 ja 7 artiklassa vaaratekijöiden (fysikaalis-kemialliset vaikutukset, terveysvaikutukset ja ympäristövaikutukset) arviointiperiaatteista. Direktiivin artiklojen soveltamisen tekniset yksityiskohdat esitetään liitteissä. Ympäristövaikutusten osalta perinteisen menetelmän käyttö, testitulosten käyttö luokittelussa sekä erityisiä vaaroja koskevat merkinnät (R-lausekkeet) ja turvallisuustoimenpiteitä koskevat merkinnät (S-lausekkeet) ympäristön kannalta vaarallisiksi luokitelluille valmisteille esitetään yksityiskohtaisesti liitteessä III. Ympäristölle vaarallisille valmisteille ehdotettu järjestelmä vastaa voimassa olevaa terveydelle vaarallisiin valmisteisiin sovellettavaa järjestelmää. Terveydelle vaarallisten valmisteiden osalta arviointimenetelmä esitetään ehdotuksen liitteessä II. Tarvittavat määräykset testitulosten sovellettavuudesta ovat vaarallisista valmisteista annetun direktiivin 67/548/ETY ((EYVL L 196, 16.8.1967. )) liitteessä VI ja R- sekä S-lausekkeet direktiivin 67/548/ETY liitteissä III ja IV. Komissio on mukauttanut kaikki nämä liitteet tekniseen kehitykseen komitean avustuksella. Näin ollen komissio uskoo, että menettely direktiivin mukauttamiseksi tekniseen kehitykseen on terveysvaikutusten osalta vastaava kuin ympäristövaikutustenkin osalta. Lisäksi komissio on sitä mieltä, että nämä liitteet koskevat vain teknisiä näkökohtia ja että komiteamenettelyä tulisi jatkaa näiden liitteiden mukauttamisessa tekniseen kehitykseen.
Virallinen lehti nro C 076 , 11/03/1998 s. 0117



KIRJALLINEN KYSYMYS E-2502/97 komissiolle esittäjä(t): Patricia McKenna (V) (18. heinäkuuta 1997) Aihe: Tulipalo brittiläisessä Sellafieldin ydinvoimalassa Britannian Cumbriassa sijaitsevassa Sellafieldin ydinvoimalassa oli tulipalo 12. kesäkuuta 1997. Laitoksessa tehtiin tuolloin purkutöitä. Onko Euroopan komissiolle kerrottu mitään yksityiskohtia tästä tapauksesta? Komission jäsenen Ritt Bjerregaardin komission puolesta antama vastaus (4. syyskuuta 1997) British Nuclear Fuels Ltd -yhtiö (BNFL) on ilmoittanut komissiolle, että tulipalo rajoittui käytöstä poistetussa rakennuksessa sijaitsevaan koppiin, jota käytettiin ruostumattomasta teräksestä valmistetun astian leikkaamiseen. Ilmoituksen mukaan kukaan ei loukkaantunut tulipalossa eikä saastumisvaaraa tai radioaktiivisten päästöjen vaaraa ollut. Laitoksen palokunta sammutti tulipalon, ja tapahtumasta ilmoitettiin BNLF Sellafieldin 19. kesäkuuta 1997 julkaisemassa tiedotteessa. Tulipalosta ei sen tapahtumahetkellä ilmoitettu komissiolle suoraan, mutta jäsenvaltioilla ei olekaan velvollisuutta ilmoittaa komissiolle edellä mainituista tilanteista.
Virallinen lehti nro C 076 , 11/03/1998 s. 0031



KIRJALLINEN KYSYMYS E-1403/97 neuvostolle esittäjä(t): Concepció Ferrer (PPE) (22. huhtikuuta 1997) Aihe: ¨Fatwa¨ Salman Rushdieta kohtaan Iranin ¨fatwan¨ kahdeksannesta vuosipäivästä johtuen Khordad-15 on kasvattanut brittiläisen kirjailijan Salman Rushdien murhasta saatavaa palkkiota 2 miljoonasta dollarista 2,5 miljoonaan dollariin. Iranin hallitus ei ole vastannut Euroopan unionin pyyntöön löytää ratkaisu tähän ongelmaan. Lisäksi ¨fatwa¨ on vastoin yleismaailmallista ihmisoikeusjulistusta ja valtioiden vallan periaatetta. Aikooko neuvosto toteuttaa uusia aloitteita löytääkseen ratkaisun Rushdieta kohtaan määrätyn ¨fatwan¨ peruuttamiseksi? Vastaus (25. syyskuuta 1997) Arvoisaa parlamentin jäsentä pyydetään kiinnittämään huomiota puheenjohtajavaltion 13. helmikuuta 1997 antamaan julkilausumaan, joka koskee Salman Rushdielle langetetun fatwan voimassaolon kahdeksatta vuosipäivää. Neuvoston näkemys Iranin toiminnasta ei ole muuttunut, ja vaikka nykyisessä tilanteessa ei ole perusteltua jatkaa kriittistä vuoropuhelua Iranin kanssa, neuvosto vaatii edelleen, että Iran noudattaa kansainvälistä lainsäädäntöä.
Virallinen lehti nro C 076 , 11/03/1998 s. 0066



KIRJALLINEN KYSYMYS E-2021/97 komissiolle esittäjä(t): Carlos Robles Piquer (PPE) (11. kesäkuuta 1997) Aihe: Yhteistyön jatkuminen Japanin kanssa aivojen perustutkimuksen alalla Huhtikuusta 1997 lähtien on myönnetty 48 tutkimusavustusta ja 160 kaksivuotista apurahaa tohtorintutkinnon jälkeiseen tutkimukseen vuodeksi 1997. Avustukset ja apurahat on myöntänyt Human Frontier Science Program (HFSP), jonka tieteellisen neuvoston puheenjohtaja on ranskalainen professori Pierre Chambon. Johtokunnan puheenjohtaja tohtori Kozo Iizuka ilmoitti, että vuoden 1997 talousarvio on 47 miljoonaa dollaria, joista 80 % on edelleen peräisin Japanista Yhdysvaltojen ja Euroopan unionin osuuden ollessa molemmilla 10 %. Avustuksia myönnettiin ensimmäisen kerran vuonna 1990, ja niistä on äskettäin tehty kaksi arviointia (ARA ja PREST). Voiko komissio ilmoittaa, onko se samaa mieltä tieteellistä tasoa koskevista myönteisistä tuloksista, joihin mainituissa arvioinneissa päädyttiin? Onko komissio myös sitä mieltä, että Euroopan on edelleen osallistuttava samalla osuudella tämän taloudellista hyötyä tuottamattoman järjestön toimintaan, jossa keskitytään kansainväliseen yhteistyöhön aivojen ja biologisten toimintojen perustutkimuksen alalla? Komission jäsenen Édith Cressonin komission puolesta antama vastaus (1. elokuuta 1997) Euroopan osuus HFSP-ohjelman (Human Frontier Science Programme) rahoituksesta jakautuu maailman taloushuippukokouksiin osallistuvien yhteisön jäsenvaltioiden kesken. Yhteisö ja Sveitsi osallistuvat ohjelman hallintokustannuksiin. Yhteisön osuus on 800 000 ecua eli noin 2 % ohjelman 47 miljoonan USA:n dollarin talousarviosta vuodelle 1997. Kuten HFSP-ohjelman säännöissä määrätään, eturivin tutkijat arvioivat ohjelman tieteellisesti. Lisäksi ARA Consulting Group Inc. (Kanada), PREST (Policy Research in Engineering, Science and Technology) ja Manchesterin yliopisto (Iso-Britannia) tekivät ohjelmasta yleisarvion. Arvion tuloksista käy ilmi, että ohjelma on pystynyt erittäin hyvin tukemaan korkeimman tason tieteellistä yhteistyötä Euroopan, Pohjois-Amerikan ja Japanin välillä. Apurahajärjestelmä on havaittu ainutlaatuiseksi. Arviossa suositeltiin, että aivotutkimuksen ja molekyylimenetelmien tutkimusalat säilytettäisiin toistaiseksi ennallaan ja että itse ohjelmaa jatkettaisiin. Rahoitusosapuolten edustajat olivat Washingtonissa 20. toukokuuta 1997 pidetyssä kokouksessa yhtä mieltä siitä, että ohjelmaa pitäisi jatkaa ja rahoitusta lisätä erityisesti tutkimusapurahojen kriittisen massan saavuttamiseksi. HFSP-ohjelman seuraava yleisarvio tehdään vuonna 2001.
Virallinen lehti nro C 076 , 11/03/1998 s. 0003



KIRJALLINEN KYSYMYS E-0604/97 neuvostolle esittäjä(t): Alex Smith (PSE) (27. helmikuuta 1997) Aihe: Ydinaineiden salakuljetus Onko neuvostolla mitään oleellista lisättävää ydinaineiden salakuljetuksesta Saksan kautta Hiltrud Breyerin 7. marraskuuta 1996 tekemään kirjalliseen kysymykseen E-1957/96 annetun vastauksen ((EYVL C 385, 19.12.1996, s. 67. )) lisäksi? Vastaus (25. syyskuuta 1997) ¨Tässä vaiheessa neuvostolle ei ole olennaista lisättävää Euroopan yhteisöjen virallisissa lehdissä C 112, 17.4.1996 ja C 385, 19.12.1996 julkaistuihin aikaisempiin vastauksiinsa. Toimivaltaiset viranomaiset ja elimet, erityisesti Europolin huumeyksikkö (EDU), seuraavat kuitenkin jatkuvasti asiaa Euroopan unionin tasolla.¨
Virallinen lehti nro C 076 , 11/03/1998 s. 0064



KIRJALLINEN KYSYMYS E-1944/97 komissiolle esittäjä(t): Anita Pollack (PSE) (4. kesäkuuta 1997) Aihe: Ajoverkoilla kalastaminen Välimerellä Voisiko komissio vahvistaa sen, että talousarviossa on otettu huomioon vuoden 1997 aikana käyttöön otettava EU:n kalastuksen valvonta-alus? Jos näin ei ole, miten komissio aikoo taata sen, että äskettäin tehty sopimus ajoverkkojen asteittaisesta poistamisesta Italian laivastosta toimeenpannaan asianmukaisesti? Komission jäsenen Emma Boninon komission puolesta antama vastaus (29. heinäkuuta 1997) Ajoverkkokalastuskauden alkamista odotellessa komissio ja jäsenvaltiot, joita asia koskee, ovat päässet sopimukseen yhteisestä valvontaohjelmasta Välimerellä vuonna 1997 valvoakseen, täyttävätkö alukset yhteisön säännöt etenkin laivastojen käyttämien ajoverkkojen pituuden osalta. Valvontaohjelman tärkeimmät osatekijät ovat: - valvontavoimavarojen (ilmavalvonta, tarkastusalukset) yhteinen hyväksikäyttö, josta vastaavat asianomaiset jäsenvaltiot Kreikka, Espanja, Ranska ja Italia, - eri jäsenvaltioiden tarkastusaluksille sijoitettujen kansallisten kalastustarkastajien vaihto, - tarkastusalusten ja satamatarkastusten lisääminen, - yhteisön sääntöjen ehdoton noudattaminen (zero tolerance), - komission kalastustarkastusyksikön suorittama kansallisten valvontaohjelmien tarkka seuranta. Yhteinen valvontaohjelma, jolla pyritään läheiseen yhteistoimintaan jäsenvaltioiden välillä ja joka helpottaa kansallisten tarkastajien vaihtoa ja sijoittamista, merkitsee tämän kalastusmenetelmän valvonnan uutta alkua. Ohjelma otettiin käyttöön valvonnassa aikaisemmin ilmi tulleiden puutteiden korjaamiseksi ja sen takaamiseksi, että kalastuksessa noudatetaan kaikkia yhteisön sääntöjä. Komissio seuraa omalta osaltaan tarkasti valvontaohjelmien toteuttamista jäsenvaltioissa kalastuskauden ajan ja aikoo tätä varten sijoittaa tarkastajiaan satamiin ja jäsenvaltioiden hankkimille valvonta-aluksille. Tässä suhteessa komissio ja jäsenvaltiot ovat päässeet yksimielisyyteen yhteisön sääntöjen ehdotonta noudattamista vaativasta ¨zero tolerance¨-politiikasta siinä tapauksessa, että unionin alueen kalastajat eivät noudata sääntöjä kalastuskauden 1997 aikana. Ajoverkkoja käyttävillä kalastajilla on vastedes mahdollisuus saada palkkio toiminnan lopettamisesta Italian kansallisen uudistamissuunnitelman mukaisesti. Suunnitelmaan osallistuminen on vapaaehtoista, joten kalastajat voivat halutessaan jatkaa ajoverkkojen käyttämistä yhteisön lainsäädännön asettamissa rajoissa.
Virallinen lehti nro C 076 , 11/03/1998 s. 0126



KIRJALLINEN KYSYMYS E-2557/97 komissiolle esittäjä(t): Klaus-Heiner Lehne (PPE) (24. heinäkuuta 1997) Aihe: Euroopan unionin osallistuminen Moskovan Kansainvälisen tiede- ja teknologiakeskuksen toimintaan Moskovan Kansainvälisen tiede- ja teknologiakeskuksen eurooppalaiset työntekijät ovat töissä Euroopan yhteistyöneuvoston sopimuksella. Heihin kuuluu mm. toimitusjohtaja sekä muuta johtohenkilöstöä. Euroopan yhteistyöneuvosto on ilmoittanut työntekijöille, ettei se voi myöntää sopimuksille jatkoaikaa enää vuoden 1997 jälkeen. Tämä johtuu kuulemma talousarvioon liittyvistä oikeudellisista syistä. Johtokunta on kuitenkin varannut eurooppalaiset työntekijät aina helmikuuhun 1999 saakka, vaikka palkanmaksu onkin epävarmaa. Miten komissio aikoo jatkossa varmistaa EU:n osallistumisen Kansainvälisen tiede- ja teknologiakeskuksen toimintaan? Kuka vastaa Kansainvälisen tiede- ja teknologiakeskuksen eurooppalaisten työntekijöiden sopimusten rahoitusnäkökohdista? Komission jäsenen Hans Van den Broekin komission puolesta antama vastaus (12. syyskuuta 1997) Yhteisö tukee yhteensä viittä henkilöä Moskovan Kansainvälisessä tiede- ja teknologiakeskuksessa. Heihin kuuluu keskuksen toimitusjohtaja. Näillä viidellä henkilöllä on sopimus Euroopan yhteistyöneuvoston kanssa, joka on ilmoittanut toimintansa lakkaavan 31. joulukuuta 1997. Keskuksen johtokunta on nimittänyt toimitusjohtajan kahden vuoden kaudeksi, joka päättyy helmikuussa 1999. Euroopan yhteistyöneuvosto on kuitenkin suostunut sopimukseen ainoastaan 31. joulukuuta 1997 asti. Tämän vuoksi olisi päätettävä uudesta sopimuksesta ja myös muille henkilöille, joiden sopimukset päättyvät 31. joulukuuta 1997 ja 30. marraskuuta 1998 välisenä aikana. Ratkaisuja tutkitaan parhaillaan sopimusten tekemiseksi kyseisten henkilöiden kanssa 31. joulukuuta 1997 jälkeiselle ajalle. Näiden sopimusten rahoitusta tuetaan myös jatkossa Tacis-ohjelman talousarviosta.
Virallinen lehti nro C 076 , 11/03/1998 s. 0107



KIRJALLINEN KYSYMYS E-2403/97 komissiolle esittäjä(t): Gerhard Schmid (PSE) (10. heinäkuuta 1997) Aihe: Vanhainkodit 1. Avustaako Euroopan unioni vanhusten asuintalojen (vanhainkodit, palvelutalot) rakentamisessa tai ylläpitämisessä? 2. Jos vastaus on myönteinen, mistä ohjelmasta? Komission jäsenen Pádraig Flynnin komission puolesta antama vastaus (10. syyskuuta 1997) Budjettikohdassa B3-4103 (tukiohjelma vanhusten hyväksi), joka on tällä hetkellä jäädytettynä, ei oteta huomioon kysymyksessä mainittuja menoeriä. Rakennerahastoissa ei myöskään ole erillisiä budjettikohtia tämäntyyppisten hankkeiden rahoittamiseen.
Virallinen lehti nro C 076 , 11/03/1998 s. 0037



KIRJALLINEN KYSYMYS E-1530/97 komissiolle esittäjä(t): Hiltrud Breyer (V) (5. toukokuuta 1997) Aihe: Rheinland-Pfalzille tammikuun ja joulukuun välisenä aikana vuonna 1994 myönnetyn EU:n tuen suuruutta koskevat tiedot Mitä toimenpiteitä varten yhteisön varoja virtasi Rheinland-Pfalziin vuonna 1994, ja kuinka paljon varoja ohjattiin alueelle 1. Euroopan sosiaalirahastosta; 2. tutkimuksen neljännen puiteohjelman varoista; 3. Euroopan aluekehitysrahastosta; 4. yhteisön ympäristö- ja energiaohjelmavaroista; 5. Euroopan maatalouden ohjaus- ja tukirahaston ohjaus- ja tukiosastosta; 6. yhteisön muiden ohjelmien varoista? Komission jäsenen Jacques Santerin komission puolesta antama yhteinen täydentävä vastaus kirjallisiin kysymyksiin E-1530/97, E-1531/97 ja E-1532/97 (24. syyskuuta 1997) Komissio pyytää kunnianarvoisaa jäsentä tutustumaan vastaukseen, jonka komissio antoi hänen esittämäänsä kirjalliseen kysymykseen E-1528/97 ((EYVL C 60, 25.2.1998, s. 24. )).
Virallinen lehti nro C 060 , 25/02/1998 s. 0067



KIRJALLINEN KYSYMYS E-1929/97 esittäjä(t): Salvador Garriga Polledo (PPE) - komissiolle (4. kesäkuuta 1997) Aihe: Euroopan unionin laajentuminen Onko 15 jäsenvaltion allekirjoittaman, Euroopan unionista tehdyn sopimuksen mukaista, että Euroopan unionin laajentumistavoite asetetaan EU:n taloudellisen ja sosiaalisen yhteenkuuluvuuden toteuttamisen edelle? Komission jäsenen Monika Wulf-Mathiesin komission puolesta antama vastaus (3. heinäkuuta 1997) Taloudellisen ja sosiaalisen yhteenkuuluvuuden vahvistaminen kuuluu yhteisön Euroopan yhteisön perustamissopimuksen 2 artiklan ja XIV osaston 130 a - e artiklan mukaisiin tavoitteisiin. Toisaalta sopimuksen Euroopan unionista O artiklassa määrätään: ¨Jokainen Euroopan valtio voi hakea unionin jäsenyyttä... Liittymisehdoista ja liittymisen edellyttämistä mukautuksista niihin sopimuksiin, joihin unioni perustuu, määrätään jäsenvaltioiden ja jäsenyyttä hakevan valtion välisellä sopimuksella....¨. Kuten edellisenkin laajentumisen yhteydessä (Itävallan, Suomen ja Ruotsin liittyessä unioniin vuonna 1995), edellä mainitun mukaisesti unioniin tulevaisuudessa liittyvissä maissa on pantava täytäntöön perustamissopimuksen 2 artiklassa määrätty taloudellisen ja sosiaalisen yhteenkuuluvuuden vahvistamisperiaate sekä sen 130 a - e artiklassa vahvistetut yksityiskohtaiset säännöt liittymissopimuksissa sovittavien yksityiskohtaisten sääntöjen mukaisesti.
Virallinen lehti nro C 060 , 25/02/1998 s. 0110



KIRJALLINEN KYSYMYS E-2220/97 esittäjä(t): Gérard Caudron (PSE) - komissiolle (30. kesäkuuta 1997) Aihe: MEDA-ohjelmasta tuettujen hankkeiden jakautuminen Olemme kaikki tietoisia kyseisen ohjelman suuresta merkityksestä Välimeren alueen taloudelliselle kehittymiselle, joka on keskeinen tekijä rauhan edistämisessä alueella. Olemme tästä syystä iloisia siitä, että ohjelma on olemassa ja että sitä jatketaan, vaikka tietystä näkökulmasta katsottuna kokonaisrahoitus saattaakin vaikuttaa riittämättömältä haasteisiin verrattuna. On pantava merkille, että budjettikohtaa B7-705 käytetään vain yksittäisten hankkeiden tukemiseen, mikä myötävaikuttaa varmasti tuettujen hankkeiden määrän moninkertaistumiseen ja lisää osallistuvien järjestöjen määrää, mutta aiheuttaa myös tiettyä turhautumista hallituksista riippumattomien järjestöjen keskuudessa, jotka eivät tämän säännön vuoksi voi toteuttaa toimintaansa pitkällä tähtäyksellä. Voiko komissio varata huomattavan osan MEDA-talousarviosta sellaisille järjestöille, joiden toiminnasta on hyviä kokemuksia ja jotka tuntevat toiminta-alueen hyvin? Komission jäsenen Manuel Marínin komission puolesta antama vastaus (29. päivänä heinäkuuta 1997) Vuonna 1996 62 hanketta sai yhteisön rahoitusta kansanvaltaa edistävästä Meda-ohjelmasta. Tukea saaneet maat olivat Marokko, Algeria, Tunisia, Egypti, Jordania, Libanon, palestiinalaisalueet ja Israel (erityisesti Palestiinan ja Israelin suhteisiin liittyvät hankkeet) sekä Kypros ja Turkki. Kun kyseessä oli näin monta maata, on selvää, että ohjelmasta rahoitettiin monenlaisia hankkeita. Olisi tosiaankin aiheellista tukea ensisijaisesti hankkeita, joiden esittäjinä ovat toimijat, jotka ovat jo osoittaneet kokemuksensa kansanvallan ja ihmisoikeuksien edistämisestä eteläisellä ja itäisellä Välimerellä. Tässä mielessä olisikin hyödyllistä, että toimija voisi saada jatkuvasti yhteisön tukea edellyttäen, että jo rahoitettujen toimien arviointi on myönteinen. Toisaalta budjettikohdan B7-705 tavoitteena on kannustaa mahdollisimman monia järjestöjä osallistumaan ja näin edesauttaa kansalaisyhteiskunnan kehittymistä Välimeren kolmansissa maissa. Komissio pyrkii Meda-ohjelman toteuttamisessa pitämään yllä tasapainoa näiden kahden tavoitteen välillä.